ઈન્દ્રેશભાઈએ વધુ દલીલ કરતાં મેનેજરે બિનજરૂરી એવા કેટલાક પુરાવા, દસ્તાવેજોની માગણી કરી ધક્કા ખવડાવવા શરૂ કર્યા. અંતે કંટાળીને તેમણે રિક્ષામાં સ્વાઈપ મશીન વસાવવાનું માંડી વાળ્યું. આ સ્થિતિ નાનો ધંધો ધરાવતા અનેક ભારતીયોની છે. જેમને બેંકો રૂપિયા આપવા છતાં સર્વિસ આપવા રાજી નથી. વડા પ્રધાનના કૅશલેસ ઈકોનોમીના મિશનના સમર્થક ઈન્દ્રેશભાઈ જેવી વ્યક્તિની બેંકોને જરૂર નથી. આમ પણ બેંકોનાં બ્રેડ-બટર બિઝનેસમેનો અને વેપારીઓમાંથી આવતાં હોવાથી સામાન્ય માણસ તેમના માટે બોજારૂપ છે.